**Mallin nimi:** RyhmäSWOT

**Mallin tavoite:** Tavoitteena on, että ryhmä tiedostaa omat vahvuudet, heikkoudet, mahdollisuudet ja uhat. Kartoituksen jälkeen ryhmä voi tehdä omia päätelmiä, miten vahvuuksia voidaan käyttää hyväksi tai edelleen kehittää. Miten heikkoudet muutetaan vahvuuksiksi, miten tulevaisuuden mahdollisuuksia hyödynnetään ja miten uhat vältetään.

**Mallin toteuttaminen käytännössä:** Opiskelijat toimivat neljässä ryhmässä. SWOT-aiheet jaetaan neljäksi eri pisteeksi. Yhdessä pisteessä pohditaan ryhmän vahvuuksia, toisessa heikkouksia, kolmannessa mahdollisuuksia ja neljännessä uhkia liittyen omaan opiskelijaryhmään. Vastaukset kirjataan ylös tyhjälle A4-paperille, jonka ohjaaja kerää ajan päättyessä. Ryhmät kiertävät jokaisella pisteellä.

Seuraavaksi ryhmät muodostetaan uudelleen siten, että jokaisessa on jäseniä alkuperäisitä ryhmistä. Aiheet (vahvuudet, heikkoudet, mahdollisuudet ja uhat) jaetaan ryhmien kesken. Yksi ryhmä saa tarkasteltavakseen kaikki vastaukset, joissa on käsitelty ryhmän vahvuuksia, toinen heikkouksia jne. Ryhmän tehtävänä on poimia vastauksien joukosta keskeisimmät asiat yhteiselle SWOT-pohjalle.

Lopuksi ryhmät saavat vuorotellen esitellä tuloksensa koko luokalle. Yhteisen keskustelun aikana on tarkoitus mm. pohtia, millaisiin asioihin ryhmän olisi jatkossa hyvä kiinnittää huomiota ja mihin suuntaan ryhmä haluaa kehittyä. Miten itse kukin voi vaikuttaa ryhmän kehittymiseen (yksilön panos vrt. ryhmän panos)? Johtopäätökset ja mahdolliset muutokset ja niiden aikataulutus kirjataan osaksi analyysiä.

|  |  |
| --- | --- |
| + Vahvuudet + | - Heikkoudet - |
|  |  |
| + Mahdollisuudet + | - Uhat - |
|  |  |